**Д О Г О В О Р**

Днес, ...………. 2019 г., в гр. София, между **СТОЛИЧНА ОБЩИНА – РАЙОН „ПОДУЯНЕ“**, с адрес: гр. София, ул. „Плакалница“ № 51, БУЛСТАТ 0006963270530, представлявано от Ева Митова - Кмет на района и Юлия Петрова-Чинкарова - Главен счетоводител, наричан за краткост в този Договор, **ВЪЗЛОЖИТЕЛ**, от една страна и от друга страна,

………………………………**,** ЕИК…………………………,представлявано от ……………………..............................................…..**,** със седалище и адрес на управление …............................................…………, наричан за краткост **ИЗПЪЛНИТЕЛ,**

на основание чл. 194 от Закона за обществените поръчки и Протокол № …………………, утвърден от Възложителя, се сключи настоящият договор за следното:

**І. ПРЕДМЕТ НА ДОГОВОРА**

**Чл. 1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извършва на територията на Столична община – Район „Подуяне“ строително-ремонтни работи по поддържане в нормално експлоатационно състояние на открити паркинги пред бл. 14 и бл. 15, кв. „ Левски Г“ и открит паркинг пред бл. 18, ж.к. „Сухата река“, съгласно Техническите спецификации, Техническото и Ценовото предложение от офертата на **ИЗПЪЛНИТЕЛЯ**.

**Чл. 2.** В обхвата на дейностите по чл. 1 се включва извършване на ремонт на основа за пътна настилка, полагане на нова асфалтова настилка, доставка и монтаж на нови бетонови паркинг елементи, бордюри, бетонови водещи ивици и изграждане на нови тротоари на три обекта – открити паркинги на територията на Район „Подуяне“.

**II. СРОК НА ДОГОВОРА**

**Чл. 3. (1)** Настоящият договор влиза в сила от датата на регистрационния му индекс в деловодната система на районната администрация и е със срок на действие до изпълнение на всички задължения на страните по него.

**(2)** Дейностите, представляващи предмет на настоящия договор, ще се изпълняват в срок до **.............. /.........................../** календарни дни, считано от датата на откриване на строителната площадка.

**III. ЦЕНИ И НАЧИН НА ПЛАЩАНЕ**

**Чл. 4. (1)** За извършването на дейностите, предмет на договора **ВЪЗЛОЖИТЕЛЯТ** заплаща на **ИЗПЪЛНИТЕЛЯ** обща цена в размер до 66 666.67 лева (шестдесет и шест хиляди шестстотин шестдесет и шест лева и шестдесет и седем стотинки ) без ДДС или 80 000 лева (осемдесет хиляди лева) с включен ДДС. Плащането се извършва в 30-дневен срок след изпълнение на всички строително-ремонтни работи, включени в предмета на договора, подписан окончателен протокол за действително извършените работи, количествено-стойностна сметка и представяне на оригинална фактура от **ИЗПЪЛНИТЕЛЯ**.

**(2)** На заплащане подлежат само действително извършените и приети работи. Количествата на действително извършените работи се доказват със схеми или по друг указан от **ВЪЗЛОЖИТЕЛЯ** начин.

**(3)** Посочените в приложенията към настоящия договор цени включват всички необходими разходи на **ИЗПЪЛНИТЕЛЯ** за изпълнение, включително но не само тези за материали, подготовка на ремонтните дейности, работната ръка, депонирането на строителни отпадъци, извънреден труд, застраховка и всички други разходи.

**(4)** Допълнително възникнали и/или непредвидени и възложени видове СМР, извън посочените в документацията за обществената поръчка и извън офертата на **ИЗПЪЛНИТЕЛЯ,** могат да бъдат възлагани и разплащани поутвърдени анализни цени, съставени при следните елементи на ценообразуване:

- Часова ставка – … лв. / час;

- Допълнителни разходи върху труда - … %;

- Допълнителни разходи върху механизацията - … %;

- Доставно – складови разходи - … %;

- Печалба – … %;

и цени на материалите и механизацията съгласно приложенията към договора.

Разходните норми за труд и механизация се залагат в договорените единични цени, съгласно УСН и ТНС. Ако някои видове работи липсват в тези норми, се прилагат “Билдинг мениджър” или Местни норми;

Цените на материали, непосочени в предложението, се доказват с фактури и не трябва да надвишават цените на производители или официални дистрибутори.

**(5) ВЪЗЛОЖИТЕЛЯТ** осъществява всички плащания по този договор по следната банкова сметка на **ИЗПЪЛНИТЕЛЯ:**

Банка: ...................

IBAN: ....................

BIC: …...................

**(6)** При промяна на банковата сметка **ИЗПЪЛНИТЕЛЯТ** уведомява незабавно **ВЪЗЛОЖИТЕЛЯ**. При липса на незабавно уведомяване, плащането по сметката се счита за валидно извършено.

**IV. ОРГАНИЗАЦИЯ НА РАБОТАТА ПО ИЗПЪЛНЕНИЕ НА ДОГОВОРА**

**Чл. 5. (1)** Окончателното предаване на извършените СМР, предмет на договора, на **ВЪЗЛОЖИТЕЛЯ** става с подписване на окончателен приемо-предавателен протокол и количествено-стойностна сметка за действително извършените работи за обектите, предмет на договора.

**(2)** При възникване на непредвидени видове и/или количества СМР, **ИЗПЪЛНИТЕЛЯТ** е длъжен да уведоми незабавно **ВЪЗЛОЖИТЕЛЯ**. Двете страни констатират в протокол непредвидените работи, като **ИЗПЪЛНИТЕЛЯТ** е длъжен в три дневен срок да представи КСС за непредвидените СМР на **ВЪЗЛОЖИТЕЛЯ**, съгласно показателите на ценообразуване посочени в настоящия договор и приложенията към него.

**(3)** **ВЪЗЛОЖИТЕЛЯТ** в 3-дневен срок от представяне на посочените документи по предходната алинея е длъжен да уведоми **ИЗПЪЛНИТЕЛЯ** следва ли или не да извърши констатираните непредвидени СМР.

**Чл. 6. (1)** **ВЪЗЛОЖИТЕЛЯТ** има право да откаже да приеме обекта или отделни работи по него, ако открие некачествено извършване на СМР, неотговарящо на техническите спецификации на **ВЪЗЛОЖИТЕЛЯ** или на нормативни разпоредби, касаещи изпълнението на договора. Некачествено извършените СМР се установяват от длъжностни лица на **ВЪЗЛОЖИТЕЛЯ,** които ги отразяват вконстативен протокол.

**(2)** Недостатъците се отстраняват от **ИЗПЪЛНИТЕЛЯ** в посочен от **ВЪЗЛОЖИТЕЛЯ** срок, за сметка на **ИЗПЪЛНИТЕЛЯ**.

**V. КОНТРОЛ**

**Чл. 7. (1) ВЪЗЛОЖИТЕЛЯТ** може по всяко време да осъществява контрол по изпълнението на този договор, стига да не възпрепятства работата на **ИЗПЪЛНИТЕЛЯ** и да не нарушава оперативната му самостоятелност.

**(2)** Указанията на **ВЪЗЛОЖИТЕЛЯ** са задължителни за **ИЗПЪЛНИТЕЛЯ**, освен ако са в нарушение на строителните правила и нормативи или водят до съществено отклонение от поръчката.

**VІ. НОСЕНЕ НА РИСКА**

**Чл. 8. (1)** Рискът от случайно погиване или повреждане на извършените СМР, конструкции, материали, строителна техника и др. подобни се носи от **ИЗПЪЛНИТЕЛЯ**.

**(2)** **ВЪЗЛОЖИТЕЛЯТ** носи риска от погиване или повреждане на вече приетото СМР, ако погиването или повреждането не е по вина на **ИЗПЪЛНИТЕЛЯ** и последният не е могъл да го предотврати.

**(3)** Отговорността за качеството на използваните материали е изцяло на **ИЗПЪЛНИТЕЛЯ,** включително и когато същите са одобрени от **ВЪЗЛОЖИТЕЛЯ.**

**VІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9. (1)** **ВЪЗЛОЖИТЕЛЯТ** се задължава:

1. Да предостави достъп на **ИЗПЪЛНИТЕЛЯ** до строителната площадка за времето, предвидено за извършване на СМР на обектите - предмет на този договор и за реализиране целите по договора.
2. Да заплати договореното възнаграждение съгласно условията и в сроковете, посочени в настоящия договор.
3. Да отговаря писмено на искания на **ИЗПЪЛНИТЕЛЯ**, отнасящи се до допълнителни сведения, информации и данни свързани с изпълнението по предмета на договора
4. Да осигури свой упълномощен представител, който да осъществява контрол при извършване на СМР и предаване на обекта и да уведоми **ИЗПЪЛНИТЕЛЯ** в 3-дневен срок от сключване на договора за избрания представител, който ще извършва контрол.
5. Да уведомява **ИЗПЪЛНИТЕЛЯ** писмено в 5/пет/ дневен срок след установяване на появили се в гаранционния срок дефекти.
6. Да приеме в срок изпълнените работи.

**(2) ВЪЗЛОЖИТЕЛЯТ** има право:

1. Да упражнява цялостен и непрекъснат контрол по всяко време, относно качеството на видовете работи, монтираните съоръжения, вложените материали и спазване правилата за безопасна работа, по начин незатрудняващ работата на **ИЗПЪЛНИТЕЛЯ.**
2. При констатиране на некачествено извършени работи, влагане на некачествени или нестандартни материали и съоръжения, да спира извършването на СМР до отстраняване на нарушението. Подмяната на същите и отстраняването на нарушенията са за сметка на **ИЗПЪЛНИТЕЛЯ.**
3. **ВЪЗЛОЖИТЕЛЯТ** не носи отговорност за действия или бездействия на **ИЗПЪЛНИТЕЛЯ**, в резултат на които възникнат:

**а)** смърт или злополука, на което и да било физическо лице;

**б)** загуба или нанесена вреда/щета на каквото и да било имущество, вследствие изпълнение предмета на договора.

**VIII. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 10. (1) ИЗПЪЛНИТЕЛЯТ** се задължава:

1. Да изпълнява СМР, предмет на настоящия договор, качествено и в договорения срок, като организира и координира цялостния процес в съответствие с:

**а)** поетите ангажименти, съгласно предложенията, неразделна част от договора;

**б)** условията и техническите изисквания на документацията за обществената поръчка;

**в)** действащата нормативна уредба в Република България - за строителство, безопасност и хигиена на труда и пожарна безопасност и всички останали нормативни разпоредби, касаещи изпълнението на договора.

2. В деня на подписване на договора или в деня, следващ подписването му, да се яви на обектите и да подпише протокол за откриване на строителна площадка (Образец №2), като от срока на подписване на протокола започва да тече срока за изпълнение на договора.

3. Да влага в строителството висококачествени материали и строителни изделия, както и да извършва качествено строително-монтажните работи. Материалите се доставят със сертификат за качество и сертификат за произход.

4. Да подпише всички документи и протоколи, във връзка с приемането на работата от **ВЪЗЛОЖИТЕЛЯ**.

5. Да осигури на **ВЪЗЛОЖИТЕЛЯ** възможност да извършва контрол по време на изпълнението на СМР, включително контрол върху работата на техниката, наличните материали и техника.

6. Да изпълнява всички нареждания и заповеди по изпълнението на СМР, дадени от **ВЪЗЛОЖИТЕЛЯ** и неговия представител, упражняващ контрол, в определения за това срок.

7. Да извършва за своя сметка всички работи по отстраняването на виновно допуснати грешки, недостатъци и др., констатирани от **ВЪЗЛОЖИТЕЛЯ**.

8. Да уведомява **ВЪЗЛОЖИТЕЛЯ** за извършени СМР, които подлежат на закриване и чието качество и количество не могат да бъдат установени по-късно. След съставяне на двустранен акт образец 12, **ВЪЗЛОЖИТЕЛЯТ** ще даде писмено разрешение за закриването им.

9. Да съставя, оформя и представя необходимите документи за разплащане, отчитащи извършените СМР /количествени сметки, акт за установяване на извършени СМР, двустранна сметка 22 и фактура/.

10. За периода на извършването на ремонтни дейности да изготви проект за временна и/или постоянна организация на движението (ако се налага) и да го съгласува с компетентните органи. Съгласуването на проекта е включено в цената на договора и за него **ВЪЗЛОЖИТЕЛЯТ** не дължи плащане. **ИЗПЪЛНИТЕЛЯТ** организира изпълнението на съгласувания проект.

11. Да уведомява писмено **ВЪЗЛОЖИТЕЛЯ** винаги, когато съществува опасност от забавяне или нарушаване изпълнението на дейностите, предмет на договора, в срок.

12. Да охранява обекта за своя сметка за времето на осъществяване на ремонтните дейности.

13. Да поддържа надлежно по време на изпълнението на строителните работи за своя сметка **застраховка “професионална отговорност”** като лице изпълняващо строителна стойност за вреди, причинени на **възложителя** илина трети лица при или по повод изпълнението на дейности за строежи IV категория, съгласно чл. 171 от ЗУТ. Застрахователната полица да се представи на **ВЪЗЛОЖИТЕЛЯ** при сключване на договора.

14. **ИЗПЪЛНИТЕЛЯТ** няма право да се позове на незнание и/или непознаване на обекта/обектите, предмет на договора.

15. **ИЗПЪЛНИТЕЛЯТ** носи пълна отговорност за безопасността на всички видове работи и ремонтни дейности.

16. По време на изпълнението на СМР да не допуска повреди или разрушения на инженерната инфраструктура при осъществяване на действия по изпълнение на договора. В случай, че по своя вина **ИЗПЪЛНИТЕЛЯТ** причини вреди/щети, то възстановяването им е за негова сметка, в рамките на срок определен от **ВЪЗЛОЖИТЕЛЯ**.

17. Да не допуска замърсяване на улици и околната среда, да осигурява опазване на дърветата, тротоарите и площадките, както и да спомага за ограничаване на неорганизираните прахови eмисии, минимум чрез оросяване на строителната площадка и пътните настилки в границите на обекта. Санкциите при констатирани нарушения, от упълномощените за това органи, са за сметка на **ИЗПЪЛНИТЕЛЯ.**

18. Ако за изпълнението на договора се налага **ИЗПЪЛНИТЕЛЯТ** да ползва взривни, горивни и/или други опасни материали, представляващи заплаха за здравето и сигурността на населението, същият е длъжен да спазва стриктно действащите разпоредби в Република България.

19. При фрезоване на зони от асфалтовата настилка, същите следва да бъде запълнени в рамките на 48 (четиридесет и осем часа) от започването на ремонтните дейности.

20. Да отстранява в срок, посочен от **ВЪЗЛОЖИТЕЛЯ,** появили се в гаранционния срок дефекти на извършените по договора СМР.

21. Да разполага и използва оборудването по вид и брой, посочено в офертата за участие в обществената поръчка.

**(2) ИЗПЪЛНИТЕЛЯТ** има право:

1. Да получи достъп до строителната площадка за времето, предвидено за извършване на СМР на обектите - предмет на този договор и за реализиране целите по договора.
2. Да получи договореното възнаграждение съгласно условията и в сроковете, посочени в настоящия договор.
3. Да получи съдействие и допълнителна информация от **ВЪЗЛОЖИТЕЛЯ** във връзка с изпълнението на предмета на договора.

**IХ. ГАРАНЦИОНЕН СРОК**

**Чл. 11. (1) ИЗПЪЛНИТЕЛЯТ** поема гаранция за изпълнените ремонтни работи за срок от:

1..............................……./………../ години,

2....................................……./………../ години,

3....................................……./………../ години,

съгласно предложението на **ИЗПЪЛНИТЕЛЯ.** Гаранционният срок започва да тече от датата на подписване на окончателния приемо-предавателен протокол по чл. 5, ал. 1.

**(2)** За появилите се в гаранционния срок дефекти и недостатъци **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** в 5/пет/ дневен срок след установяването им.

**(3)** **ИЗПЪЛНИТЕЛЯ** се задължава да отстранява за своя сметка всички появили се дефекти и/или скрити недостатъци в гаранционния срок. Същите следва да бъдат отстранени в посочен от **ВЪЗЛОЖИТЕЛЯ** в констативен протокол, съставен от негови длъжностни лица, срок. В случай, че **ИЗПЪЛНИТЕЛЯТ** не отстрани недостатъците/дефектите в указания срок, същият дължи неустойка съгласно чл. 16, ал. 4.

**X. ГАРАНЦИИ**

**Чл. 12. (1)** **ИЗПЪЛНИТЕЛЯТ** гарантира изпълнението на произтичащите от настоящия договор свои задължения с гаранция за изпълнение в размер на ………………….. лв. (…………), представляваща 5 % от стойността на договора по чл. 4, ал. 1 без ДДС, както следва:

1. 3 % от стойността на договора обезпечава изпълнението на дейностите по чл.1 от договора.
2. 2 % от стойността на договора обезпечават гаранционния срок за изпълнените СМР, съгласно Наредба № 2 от 31 юли 2003 г., посочен в чл. 11, ал. 1 от договора.

**(2)** **ИЗПЪЛНИТЕЛЯТ** представя документ за внесена гаранция към датата на сключването на настоящия договор.

**(3)** **ВЪЗЛОЖИТЕЛЯТ** освобождава гаранцията, ако липсват основания за задържането й, независимо от формата, под която е представена.

**(4)** Гаранцията по ал.1, т.1 се освобождава в 30 дневен срок от изпълнението на договора, което се удостоверява с подписването на окончателния приемо-предевателен протокол по чл. 5, ал. 1.

**(5)** Гаранцията по ал.1, т.2 се освобождава в 30 дневен срок от изтичането на гаранционния срок на извършените СМР, съгласно Наредба №2 от 31 юли 2003 г., посочен в чл. 11, ал. 1 от договора.

**(6)** Гаранцията за изпълнение на договора се представя при подписването му и **ИЗПЪЛНИТЕЛЯТ** е длъжен да я поддържа валидна за целия срок на действие на договора.

**(7)** **ВЪЗЛОЖИТЕЛЯТ** има право да усвои изцяло или част от Гаранцията за изпълнение на договора при неточно изпълнение на задължения по договора от страна на **ИЗПЪЛНИТЕЛЯ**, в това число при едностранно прекратяване на договора от **ВЪЗЛОЖИТЕЛЯ,** поради виновно неизпълнение на задълженията на **ИЗПЪЛНИТЕЛЯ** по договора.

**(8)** **ВЪЗЛОЖИТЕЛЯТ** има право да усвои такава част от гаранцията, която покрива отговорността на **ИЗПЪЛНИТЕЛЯ** за неизпълнението, включително размера на начислените неустойки и наложени, но неизплатени санкции.

**(9)** При едностранно прекратяване на договора от **ВЪЗЛОЖИТЕЛЯ,** поради виновно неизпълнение на задължения на **ИЗПЪЛНИТЕЛЯ** по договора, сумата на гаранцията за изпълнение на договора се усвоява изцяло като обезщетение за прекратяване на договора.

**(10)** В случаите на усвояване от **ВЪЗЛОЖИТЕЛЯ** на суми от гаранцията за изпълнение на договора, **ИЗПЪЛНИТЕЛЯТ** е длъжен в срок до 5 работни дни да възстанови размера на гаранцията. Ако **ИЗПЪЛНИТЕЛЯТ** не възстанови размера на гаранцията в случаите на усвояване на суми, **ВЪЗЛОЖИТЕЛЯТ** има право да прекрати договора.

**XI. НЕПРЕДВИДЕНИ ОБСТОЯТЕЛСТВА**

**Чл. 13. (1)** Непредвидени обстоятелства са обстоятелствата от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия.

**(2)** От подписването на договора и по време на цялото му времетраене, рисковете които се поемат от **ВЪЗЛОЖИТЕЛЯ**, доколкото те пряко засягат изпълнението на дейности по договора, са тези възникнали при настъпването на непредвидени обстоятелства.

**(3)** Всички останали рискове, извън тези по ал. 1 са рискове на **ИЗПЪЛНИТЕЛЯ.**

**(4)** При възникването на непредвидени обстоятелства изпълнението на задълженията по договора и съответните насрещни задължения се спират за времетраенето на непредвиденото обстоятелство.

**(5)** Срокът за изпълнение на задължението (конкретната работа) се продължава съобразно периода, през който изпълнението е било спряно от непредвиденото обстоятелство.

**(6)** Страната, която не може да изпълни задълженията си по този договор поради непредвидени обстоятелства, се освобождава от отговорност. Не може да се позовава на непредвидени обстоятелства онази страна, чиято небрежност или умишлени действия или бездействия са довели до невъзможност за изпълнението на договора. Липсата на парични средства не представлява непредвидени обстоятелства.

**(7)** Настъпваното на непредвиденото обстоятелство не освобождава страните от изпълнение на задължения, които е трябвало да бъдат изпълнени преди настъпване на събитието.

**(8)** Страна, която е засегната от непредвидени обстоятелства, е длъжна в срок до 24 часа от настъпването, респективно от узнаване на събитието, писмено да извести другата страна за непредвиденото обстоятелство. Известието задължително съдържа информация за:

1. очакваното въздействие на непредвиденото обстоятелство върху изпълнение на работите по този договор, както и
2. предложения за начините на избягване или намаление на ефекта от такова събитие, респективно обстоятелство.
3. предполагаемият период на действие и преустановяване на непредвиденото обстоятелство
4. евентуалните последствия от него за изпълнението на този договор.

**(9)** В случай, че страна, засегната от непредвиденото обстоятелство, не изпрати никакво известие, същата дължи на другата страна обезщетение за вредите от това бездействие и няма право да иска удължаване на сроковете, предвидени за извършване на съответната работа.

**(10)** Непреодолимата сила трябва да бъде потвърдена писмено от Българска търговско-промишлена палата /БТПП/.

**(11)** От датата на настъпването на непредвиденото обстоятелство до датата на преустановяване на действието му, страните предприемат всички необходими действия, за да избегнат или смекчат въздействието на непредвиденото обстоятелство и да продължат да изпълняват задълженията си по този договор, които не са възпрепятствани от непредвиденото обстоятелство.

**(12)** Доколкото непредвиденото обстоятелство е риск, обхванат от условията на застрахователното покритие, **ИЗПЪЛНИТЕЛЯТ** е длъжен незабавно да предяви съответните претенции по застрахователната полица.

**(13)** Не представляват непредвидени обстоятелства по смисъла на този договор действията на дружествата- доставчици на комунални услуги, свързани с нарушаване целостта на настилките в обхвата на съответната зона и състоянието на отводнителните съоръжения, осигуряващи режим на нормална експлоатация на уличните платна, както и всякакви други действия на трети лица, които оказват негативно влияние върху състоянието на уличната мрежа. Рискът от такива действия се носи от **ИЗПЪЛНИТЕЛЯ,** който е длъжен да поправи настъпилите вреди.

**XII. НЕУСТОЙКИ И САНКЦИИ**

**Чл. 14. (1) ВЪЗЛОЖИТЕЛЯТ** и **ИЗПЪЛНИТЕЛЯТ** не носят отговорност при невиновно неизпълнение на договорните си задължения.

**(2)** Всички вреди, понесени от **ВЪЗЛОЖИТЕЛЯ,** резултат на грешки, недостатъци и пропуски, както и в резултат от некачественото СМР и неспазване на сроковете, са за сметка на **ИЗПЪЛНИТЕЛЯ**.

**(3)** При неизпълнение на задълженията си по настоящия договор **ИЗПЪЛНИТЕЛЯТ** дължи неустойка.

**Чл. 15.** При забава за завършване и предаване на работите по този договор в срока по чл. 3, ал. 2, **ИЗПЪЛНИТЕЛЯТ** дължи неустойка в размер на 2% (два процента) от общата цена по чл. 4, ал. 1 без ДДС, за всеки просрочен ден, но не повече от 20% (двадесет процента).

**Чл. 16.** **(1)** Страните по настоящия договор се съгласяват, че при дължима неустойка, същата се прихваща от сумата по чл. 4, ал. 1 от настоящия договор.

**(2)** Правото на неустойка се упражнява независимо от правото на прекратяване на договора.

**(3)** При едностранно прекратяване на договора, поради виновно неизпълнение от страна на **ИЗПЪЛНИТЕЛЯ**, **ВЪЗЛОЖИТЕЛЯТ** задържа гаранцията за изпълнение.

**(4)** При неотстраняване на появилите се дефекти в гаранционния срок от **ИЗПЪЛНИТЕЛЯ,** направените разходи от **ВЪЗЛОЖИТЕЛЯ** за отстраняването им са дължими от **ИЗПЪЛНИТЕЛЯ** в троен размер, както и претърпените вреди/щети.

**(5)** Плащането на санкциите/неустойките, уговорени в този Договор, не ограничава правото на изправната страна да търси от виновната страна реално изпълнение и/или обезщетение за понесени вреди/щети и пропуснати ползи във връзка с неизпълнение на условия и или разпоредби на този договор, надвишаващи размера на санкцията/неустойката, съгласно приложимото право**.**

**Чл. 17. (1)** При забавяне плащанията от страна на **ВЪЗЛОЖИТЕЛЯ,** същият дължи на **ИЗПЪЛНИТЕЛЯ** законната лихва.

**(2)** Наложените глоби от държавните институции за установени нарушения са за сметка на виновната страна.

**(3)** При причиняване на ПТП и/или възникване на щета в резултат на неизпълнение или некачествено изпълнение предмета на договора, както и на всички нормативни и технически изисквания, които следва да се спазват при изпълнението на този договор, **ИЗПЪЛНИТЕЛЯТ** носи пълна имуществена отговорност за причинените вреди/щети.

**(4)** При прекратяване на договора от страна на **ВЪЗЛОЖИТЕЛЯ,** по независещи от **ИЗПЪЛНИТЕЛЯ** причини, **ВЪЗЛОЖИТЕЛЯТ** заплаща на **ИЗПЪЛНИТЕЛЯ** извършените до момента дейности, установени с двустранен акт.

**XIII. ПРЕКРАТЯВАНЕ НА ДОГОВОРА**

**Чл. 18. (1)** Настоящият договор се прекратява с изпълнение на задълженията на страните по него.

**(2)** Договорът може да бъде прекратен предсрочно:

1. по взаимно съгласие на страните, изразено в писмена форма;
2. при виновно системно неизпълнение или забава в изпълнението на задълженията на една от страните по договора с 10/десет/ дневно писмено предизвестие от изправната до неизправната страна; Системност е налице при неизпълнение на задължения повече от 2 пъти. Виновно неизпълнение от страна на **ИЗПЪЛНИТЕЛЯ** се констатира от длъжностни лица на **ВЪЗЛОЖИТЕЛЯ** чрез подписване на констативен протокол.
3. с десетдневнописмено предизвестие от страна на **ВЪЗЛОЖИТЕЛЯ,** ако в резултат на обстоятелства, възникнали след сключването на договора, не е в състояние да изпълни своите задължения.
4. в посочените в раздел XII случаи.
5. едностранно и без предизвестие от **ВЪЗЛОЖИТЕЛЯ** при неизпълнение на което и да е задължение на **ИЗПЪЛНИТЕЛЯ** по този договор.
6. едностранно и без предизвестие от **ВЪЗЛОЖИТЕЛЯ** при започване на процедура по ликвидация или откриване на производство по обявяване в несъстоятелност на **ИЗПЪЛНИТЕЛЯ**.
7. при нарушение от страна на **ИЗПЪЛНИТЕЛЯ** на действащата нормативна уредба в Република България.
8. В случаите по т. 5, т.6 и т.7 **ВЪЗЛОЖИТЕЛЯТ** не дължи неустойки и обезщетения на **ИЗПЪЛНИТЕЛЯ.** Заплащат се само реално извършените и приети по съответният ред дейности.
9. Договорът се прекратява без предизвестие в случай, че по сметката на СО – район „Подуяне“ не постъпят финансови средства за изпълнение на настоящия договор от СО, в размер на посочената в чл. 4, ал. 1 от настоящия договор, сума. **ВЪЗЛОЖИТЕЛЯТ** уведомява за това обстоятелство писмено **ИЗПЪЛНИТЕЛЯ**, като в този случай, **ВЪЗЛОЖИТЕЛЯТ** не дължи неустойка на **ИЗПЪЛНИТЕЛЯ**.

**XIV. УСЛОВИЯ, ОТНОСНО ПОДИЗПЪЛНИТЕЛИ \***

*(\*Условията на настоящия раздел се прилагат само ако изпълнителят е декларирал в офертата си, че ще ползва подизпълнител/и)*

**Чл. 19.** **(1)** В случай, че **ИЗПЪЛНИТЕЛЯТ** е посочил в офертата си, че ще ползва подизпълнител/и, той е длъжен да сключи договор със същия/те и най-късно преди започване на изпълнението на дейностите, предмет на договора, да уведоми ВЪЗЛОЖИТЕЛЯ за името, данните за контакт и представителите на подизпълнителитят/те, посочени в офертата. ИЗПЪЛНИТЕЛЯТ е длъжен да уведомява ВЪЗЛОЖИТЕЛЯ за всякакви промени в предоставената информация в хода на изпълнението на поръчката. Сключването на договор за подизпълнение не освобождава **ИЗПЪЛНИТЕЛЯ** от отговорността му за изпълнение на договора за обществена поръчка.

**(2) ИЗПЪЛНИТЕЛЯТ** няма право да:

1. сключва договор за подизпълнение с лице, за което е налице основание за отстраняване по смисъла на чл. 54 от ЗОП;

2. възлага изпълнението на една или повече от дейностите, включени в предмета на обществената поръчка, на лица, които не са подизпълнители;

**(3)** **ИЗПЪЛНИТЕЛЯТ** може при необходимост да заменя, посочен в офертата подизпълнител или включва нов подизпълнител по време на изпълнение на договора, когато са изпълнени едновременно следните условия:

а) за новия подизпълнител не са налице основанията за отстраняване в поръчката;

б) новият подизпълнител отговаря на критериите за подбор по отношение на дела и вида на дейностите, които ще изпълнява;

**(4)** В срок до 3 /три/ дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, **ИЗПЪЛНИТЕЛЯТ** изпраща копие от договора или допълнителното споразумение на **ВЪЗЛОЖИТЕЛЯ**, заедно с всички документи, които доказват изпълнението на условията по ал. 3.

**(5)** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(6) ИЗПЪЛНИТЕЛЯТ** е длъжен да прекрати договор за подизпълнение, ако по време на изпълнението му възникне обстоятелство по [чл.](javascript:;) 54 от ЗОП.

**Чл. 20. (1)** **ВЪЗЛОЖИТЕЛЯТ** приема изпълнението на дейност по договора, за която **ИЗПЪЛНИТЕЛЯТ** е сключил договор за подизпълнение, в присъствието на **ИЗПЪЛНИТЕЛЯ** и на подизпълнителя/ите.

**(2)** При приемането на работата **ИЗПЪЛНИТЕЛЯТ** може да представи на **ВЪЗЛОЖИТЕЛЯ** доказателства, че договорът за подизпълнение е прекратен, или работата или част от нея не е извършена от подизпълнителя.

**(3)** В случай на сключени договори за подизпълнение, **ВЪЗЛОЖИТЕЛЯТ** извършва окончателното плащане по договора, след като получи от **ИЗПЪЛНИТЕЛЯ** доказателства, че е заплатил на подизпълнителя/ите всички работи, приети по реда на ал. 1. Тази алинея не се прилага в случаите по ал. 2.

**Чл. 21. (1)** Когато частта от поръчката, която се изпълнява от подизпълнител, може да бъде предадена като отделен обект на изпълнителя или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част на подизпълнителя.

**(2)** Разплащанията по ал. 1 се осъществяват въз основа на искане, отправено от подизпълнителя до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15-дневен срок от получаването му.

**(3)** Към искането по ал. 2 **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими.

**(4) ВЪЗЛОЖИТЕЛЯТ** има право да откаже плащане по ал. 1, когато искането за плащане е оспорено, до момента на отстраняване на причината за отказа.

**XV. ДРУГИ**

**Чл. 22. (1)** Всички съобщения между страните във връзка с настоящия договор следва да бъдат в писмена форма. Съобщенията ще се получават на следните адреси:

1. за **ВЪЗЛОЖИТЕЛЯ**:

* Адрес София, ул. “Плакалница” № 51
* Лице за контакт ..................................................
* е-майл: ..............................................[…](mailto:valeri_velinov@abv.bg)
* тел.: …..............................................

2. за **ИЗПЪЛНИТЕЛЯ**:

* Адрес ...................................................
* Лице за контакт ...................................................
* е-майл: ..............................................[…](mailto:valeri_velinov@abv.bg)
* тел.: …..............................................

**(2)** При промяна на данните, посочени в предходната алинея, всяка от страните е длъжна писмено да уведоми другата до 3 дни от настъпване на промяната.

**(3)** Съобщения по договора могат да се изпращат по факс, електронна поща или пощенски оператор/куриер на адреса на съответната страна със следните уговорки:

1. Всяко съобщение, изпратено по факс или електронна поща, се счита за доставено и получено на датата на изпращането му.
2. Съобщенията се считат, че включват всякакви одобрения, съгласия, инструкции, заповеди, удостоверения и други, които се правят съгласно клаузите на настоящия договор.

**(4)** **ИЗПЪЛНИТЕЛЯТ** се задължава да предостави за собствена сметка, и да поддържа постоянно в експлоатация по време на срока на договора, такова оборудване за комуникация, което гарантира, че както писмените (факс или електронна поща), така и устните (гласови) комуникации могат да бъдат установени по всяко време.

**Чл. 23.** Споровете по тълкуването и изпълнението на този договор се решават с преговори, а при невъзможност за постигане на съгласие – по съдебен ред от компетентния съд в Република България.

Настоящият договор се състави в 4 (четири) еднообразни екземпляра - три за **ВЪЗЛОЖИТЕЛЯ**, един за **ИЗПЪЛНИТЕЛЯ**.

Приложения към настоящия договор, явяващи се неразделна част от него, са:

1. Техническо предложение на Изпълнителя
2. Ценово предложение на Изпълнителя
3. Техническа спецификация на Възложителя

\*Забележка: *Условията на настоящия раздел се прилагат само ако изпълнителят е декларирал в офертата си, че ще ползва подизпълнител/и.*

**ВЪЗЛОЖИТЕЛ ИЗПЪЛНИТЕЛ**

**КМЕТ НА СО - РАЙОН “ПОДУЯНЕ”:**

**.......................**

**/Ева Митова/**

**ГЛ. СЧЕТОВОДИТЕЛ: .................................................**

**ГЛ. ЮРИСКОНСУЛТ: .................................................**